Tom Kristensen har kørt i den tyske standardvogns-serie i fire år og vundet adskillige sejre. Men nu er det altså slut. - Min beslutning har modnet sig over lang tid og er nu endelig truffet. Fra nu af kører jeg helt uden pres og har tænkt mig endnu engang at kæmpe med om titlen, siger den 41-årige nordjyde i en pressemeddelelse fra Audi. Tom Kristensen har vundet otte gange på Le Mans og sulten er der stadig efter den niende, så der vil fokus ligge i fremtiden. - Det største for mig er at dele cockpittet med andre kørere og sammen finde timingen og kæmpe om sejren på den enestående bane, siger Tom Kristensen.

Referat:
Den tyske DTM-serie bliver nu valgt fra af Tom Kristensen. Han vil nu koncentrere sig om blandt andet Le Mans.